b"\n_START_ARTICLE_\nHostal Ma\xc3\xa7anet-Massanes\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici a\xc3\xafllat, situat al barri de l'Empalme, al costat de la via del tren, dins el municipi de Massanes. L'edifici, de planta baixa i pis, est\xc3\xa0 cobert en part per un terrat i en part per una teulada a doble vessant desaiguada al terrat i a la fa\xc3\xa7ana posterior._NEWLINE_A la fa\xc3\xa7ana, de gust neocl\xc3\xa0ssic, a la planta baixa, hi ha la porta d'entrada en arc de llinda, que es troba flanquejada per dues finestres tamb\xc3\xa9 en arc de llinda. Al pis, hi ha un gran balc\xc3\xb3 i tres obertures que hi donen acces. Totes les obertures estan coronades per frontons d'estil cl\xc3\xa0ssic amb motius florals. La fa\xc3\xa7ana queda coronada per una cornissa i per la barana del balcc\xc3\xb3, de pedra, decorada amb elements florals.\n_START_SECTION_\nHist\xc3\xb2ria\n_START_PARAGRAPH_\nL'edifici fou constru\xc3\xaft el 1880, igual que l'estaci\xc3\xb3 de ferrocarril, i fou impulsat per Narc\xc3\xads Vilaseca, de Can Ramillans, per tal que el barri de l'Empalme tingu\xc3\xa9s un local comercial i d'esbarjo._NEWLINE_El 1902, tal com indica la data sobre una de les finestres, l'edifici es reform\xc3\xa0. La fam\xc3\xadlia Llach de Salt regent\xc3\xa0 el local fins al 1924 quan pass\xc3\xa0 a mans del senyor Privat i d'aqu\xc3\xad el nom de l'hostal. Durant les anys vuitanta del segle XX hi hagu\xc3\xa9 una botiga de comestibles."